Arab koalitsiyasi Yamanda uyushtirgan bombardimonlarda 9 kishi halok bo‘ldi

26-iyun, dushanba kuni Yaman markazidagi Marib viloyatida Saudiya Arabistoni boshchiligidagi koalitsiya uyushtirgan bombardimonlarda kamida to‘qqiz kishi halok bo‘ldi, deb yozadi “TASS”.

“Arab koalitsiyasi samolyotlari Al-Misayd tumanidagi qishloqda turar-joylarga zarbalar berdi, oqibatda to‘qqiz nafar tinch aholi vakillari, shu jumladan, ikki ayol halok bo‘ldi”, — deya ma’lum qildi yamanlik mansabdor “Sinxua” agentligiga. Yana to‘rt kishi yaralandi.
Mahalliy aholi, shuningdek, agentlikka aviahujum aks etgan videoyozuvni taqdim etdi.